Goudveld juig oor milde reën | Netwerk24
Goudveld juig oor milde reën
Deur Antoinette Schoeman, Riebeeckstad 17 Maart 2018 00:00
Ons aanbid ’n lewende God! Hy laat wonderwerke blom waar dit geplant is! Ons hier in die mooie Goudveld juig van blydskap oor die mildelike reën wat geval het. God het beslis ons verlos van die droogte en die vrees van geen water. In my tuin is dit al asof die blommetjies wat nooit geglimlag het nie, nou skaterlag van die heerlike reëns wat hul dors geles het. Die grasperke is deurweek en sopnat en alles is sommer lewendig. Sy natuurtempel juig.
Van blydskap het ek sommer my gesig in die nat blommetjies gedruk en, glo my, dit het bollemakiesie oor my wange geslaan.
Ons kan mos hande vat en dankie sê vir die mildelike reëns en vir versoening. Dis my grootste droom en ek sal nie ophou bid vir vrede, veiligheid en versoening in ons pragland nie! In die Goudveld bid ons ook vir die Kaap en ander droogtegeteisterde streke.
Meer oor: Goudveld | Reën
Nog reën op pad vir Vrystaat
Goeie reën oor Suid-Kaap gemeet